سائنس اور ٹیکنالوجی کی وزارت
حکومت ’آزادی کا امرت مہوتسو‘ کی مناسبت سے ٹیلی میڈیسین، مصنوعی ذہانت اور ڈیجیٹل ہیلتھ کے شعبوں سے متعلق 75 اسٹارٹ اپس کی مدد کے لئے خصوصی مراعات دے گی
ڈاکٹر جتیندر سنگھ نے کہا کہ کووڈ-19 کی وبا سے پیدا شدہ چیلنجوں کے تناظر میں صحت کے شعبے میں تحقیق و ترقی کے عمل کو اس سے تقویت ملے گی
وزیر موصوف نے بی آئی آر اے سی کے ای-آفس کا آغاز کیا
نئی دہلی، 25/اگست2021 ۔ حکومت اس سال 15 اگست سے منائے جارہے ’آزادی کا امرت مہوتسو‘ کی مناسبت سے ٹیلی میڈیسین، ڈیجیٹل ہیلتھ اور مصنوعی ذہانت  کے شعبوں سے متعلق 75 اسٹارٹ- اپس کی مدد کے لئے جلد ہی ایک خصوصی مراعاتی اسکیم کا آغاز کرے گی۔
اس اسکیم کا آغاز بایو ٹیکنالوجی انڈسٹری ریسرچ اسسٹنٹ کونسل  کے ذریعے کیا جائے گا، جو کہ بھارت سرکار کے محکمہ بایوٹیکنالوجی کے تحت ایک پبلک سیکٹر انٹرپرائز ہے۔
اس بات کا انکشاف آج سائنس و ٹیکنالوجی ، ارضیاتی سائنس ، وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے کیا۔ انھوں نے کہا کہ اس سے متعلق ہدایات اس کی چیئرپرسن ڈاکٹر رینو سوروپ، جو کہ سائنس و ٹیکنالوجی کی وزارت کے محکمہ بایو ٹیکنالوجی  کی سکریٹری بھی ہیں، کی قیادت میں بی آئی آر اے سی کے اراکین تک پہنچادی گئیں۔
بی آئی آر اے سی کے بورڈ آف ڈائریکٹرز کے ساتھ تبادلہ خیال کرتے ہوئے وزیر موصوف نے کہا کہ بھارت کی آزادی کے 75ویں سال میں چوٹی کی 75 اختراعات کی نشان دہی سب سے مناسب کام ہے، جس سے ایک ایسے وقت میں جب پوری دنیا کا عالم انسانیت کووڈ-19 کی وبا سے پیدا شدہ چیلنجوں سے نبردآزما ہے، صحت کے شعبے میں تحقیق و ترقی کے کام کو فروغ دے گا۔
ڈاکٹر جتیندر سنگھ نے سینئر اہلکاروں سے اپیل کی کہ وہ اسٹارٹ اپس کو سپورٹ کرتے وقت اس میں لگنے والے وقت کو کم کرنے کی کوشش کریں، تاکہ نجی شعبے کے اوپر سبقت کو برقرار رکھا جاسکے۔ انھوں نے بی آئی آر اے سی کے بورڈ آف ڈائریکٹرز سے یہ اپیل بھی کی کہ وہ اسٹارٹ اپ عرضی گذاروں کو خصوصی موضوع دیں، تاکہ کووڈ-19 سے نبردآزمائی کے مختلف پہلوؤں پر توجہ مبذول کی جاسکے۔
بی آئی آر اے سی بایو ٹیکنالوجی ایکو سسٹم گروتھ کے شعبوں میں اسٹارٹ اپ انڈیا اور میک اِن انڈیا پروگراموں کے تحت نئے وینچرس کے فروغ اور مدد کا کام کرتا رہا ہے۔ بی آئی آر اے سی نے 1500 سے زیادہ اسٹارٹ اپس، انٹرپرائزیز اور ایس ایم ای کو 2128 کروڑ روپئے سے زیادہ کی مالی مدد دستیاب کرائی ہے۔ بی آئی آر اے سی جہاں 2012 میں 50 سے کم بایوٹیکنالوجی اسٹارٹ اپس کی مدد کرتا تھا اور اختراعاتی فنڈنگ کی شکل میں 10 کروڑ روپئے سے کم خرچ کرتا تھا، اب وہ 5000 سے زیادہ بی ٹی اسٹارٹ اپس کو فنڈنگ کررہا ہے اور اس مد میں اس کے ذریعے دیا جانے والا خرچ 2500 کروڑ روپئے سے زیادہ ہے۔ بی آئی آر اے سی کا ہدف 2024 تک 10000 سے زیادہ بی ٹی اسٹارٹ اپس کی مدد کرنے کا ہے۔
اس سے قبل ڈاکٹر جتیندر سنگھ نے بی آئی آر اے سی کے ای- آفس کا آغاز کیا اور بی آئی آر اے سی ای-آفس سافٹ ویئر کو لائیو کیا گیا۔ بی آئی آر اے سی ای- آفس لائٹ سافٹ ویئر کو تجرباتی شکل میں یکم اگست 2021 سے این آئی سی ایس آئی کے سرور پر ڈالا گیا ہے۔ مرکزی وزیر مملکت نے کہا کہ ڈیجیٹل انڈیا مشن ایک اولوالعزمانہ پروجیکٹ ہے، جس سے شفافیت اور اچھی حکمرانی کی حوصلہ افزائی کے ذریعے ملک کی خوش حالی کو فروغ ملے گا۔
بی آئی آر اے سی کا ایک اِن- ہاؤس بی آئی آر اے سی 3آئی پورٹل ہے، جہاں سبھی درخواستیں اور تجاویز آن لائن جمع کی جاتی ہیں۔ اس پورٹل کا آغاز فروری 2010 میں کیا گیا تھا اور یہ سائنس و اختراعاتی ریسرچ فنڈ بندوبست کے لئے ایک فعال، مضبوط اور قابل پیمائش اپلی کیشن ہے، جس پر متعدد حصص دار جیسے کہ کمپنیاں، ادارے اور افراد اپنی تجاویز آن لائن جمع کراتے ہیں۔
ڈی ایس ٹی کی جوائنٹ سکریٹری اور بی آئی آر اے سی کی مینیجنگ ڈائریکٹر محترمہ انجو بھلا اور بی آئی آر اے سی نیز ڈی بی ٹی کے سینئر افسران بھی اس تقریب میں موجود تھے۔